Ich, Uͦlrich Klingelfuͦs, schulth̄s ze Baden, ✳ tuͦn kūt offn̄lich mit disem brief, dz ich uff hûttigen tag, als diˀre brief gebn̄
ist, daselbs ze Badn̄ in der statt an offner strasse mit vˀbannē gerichte offn̄lich ze gerichte sas, ✳ do fùr mich kam der
erber Johans Negelli, der erwirdign̄, miner gnedign̄ froͧwn̄ von Kûngsvelt hofmeister, und zoͧgte da vor mir und
den nachgeschribn̄ erbnˀ lûten zûgen̄ umb dise sach einen vˀsigelten brief, gantz an berment und unvˀsert am insigel
und an der geschrift, ✳ wiset von wort ze wort also: ✳ wir, Fridrich, von gottes gnadn̄ hˀzog ze Oͤstˀrich, ze Styr, ze
Kernden und ze Krayn, grafe ze Tyrol ꝫcꝭ, tuͦn kūt fùr uns, ✳ unsnˀ bruͦder, ✳ vettern und erbn̄, dz wir angesechen
habn̄ die grossen andàcht, die mit singen, ✳ lesen und andˀn goͤtlichn̄ werken in dem wirdign̄ gotshus ze Kûngsvelt tag
und nacht manig valteklich volbràcht wˀdent, und sunder wan der hochgeborn fûrst, ûnser lieber heˀr und vatter, herzog
Leupolt, loblicher gedaͤchtnùss, mit vil andnˀ hˀren, rittˀn und knechtn̄, die mit im erslagen wurdn̄, ✳ den got genaͤdig sy, by im
in irem closter sind begrabn̄ und ir selen mit taͤglichm̄ gotsdienst daselbs wirt gedàcht ✳ und ouch niemer ufhoͤren sùllen
in kûnftign̄ ziten umb ir selen ze bitten. und da durch, so habn̄ wir durch unser und aller hˀren von Oͤstˀrich, die in lebn̄ sind und
noch geborn wˀdent, ✳ gelùks, ✳ heils, ✳ seld, ✳ eer ✳ und lang lebn̄, ✳ und irˀ und ir vordnˀ nachkomen̄ selen heils willen ✳ und umb
das, dz sy den gotsdienst desterbasz volbringn̄ mugin und dester kreftiklicher bestaͤtt wˀde, daz die jartag der vˀgangen̄ und kûnftigen dester volkomēlicher begangn̄ und volbraͤcht wˀdin, ✳ den ersamē geistlichn̄, ûns₎n getruwn̄, andaͤchtign̄ ✳ der aͤbtissin un̄ dem
convent daselbs ze Kûngsveldn̄ und allen iren nachkomen̄ ein soͤlich sunder gnad, vorteil un̄ hilf getaͤn und habn̄t inē luterlich slechteklich un̄ mit wolbedaͤchtem muͦt un̄ zitigem raͣt alle die lehen und pfandschaft, so sy von ùnsnˀ vordnˀ odˀ uns hand
und namlich das ampt im Eygen mit siner zuͦ gehoͤrūg geaygent und ze rechtem eigen gegebn̄, also dz sy un̄ ir nachkomen̄
die selbn̄ lehen̄ un̄ pfandschaft und sunder das ampt in dem Eigen nu hinfùr ewenklich ze rechtem eygen habn̄, nutzen,
niessen und besitzen sùllen als ander des gotshuss aigne ✳ guͤter. ✳ wir habn̄ inen ouch bestaͤtt von fûrstlichˀ macht in craft
ditz briefs alle die gnad, ✳ frigheit, ✳ brief, ✳ recht ✳ un̄ gewonheit, ✳ die sy hand von baͤbsten, ✳ keisnˀ, kùngen, ✳ von dem hus von
Oͤstˀrich ✳ und von andnˀ fûrsten un̄ fûrstinn, ✳ und damit sy her komē sind, ✳ also dz sy die habn̄ und der geniessen und ouch da by
belibn̄ von uns, ✳ unsnˀ erbn̄ un̄ nachkomen̄ und von mengklich unbekûmbtˀ an all gevˀde. und des ze urkûnde habn̄ wir ùns₎
insigel gehenkt an disen briefe, der gebn̄ ist ze Fryburg im Brisgoͤw, an sun̄tag nach sant Jacobstag, nach Crists gebûrde
vierzechn̄ hundˀt und darnach in dem einliften jare. und als nu do der vorgemeldet houptbrief vor offem gericht
also vˀlesen wart, ✳ der von wort ze wort wiset als die obgeschriben̄ abgeschrift und nicht minder noch mer, batte im der
vorgeñt hofmeister in namen der vogenan̄ miner gnedign̄ froͧwn̄ von Kûngsvelt hˀuͦber an einer urteil ze ervarent
durch notdurft und des rechten willen im hˀuͦber ein vidimꝰ ze geben̄, und das wart im ouch erteilt mit einhelligˀ besamnoter urteil, und das hab ich im also ouch gebn̄. und des ze urkûnde hab ich, vorgẽnter richter, von des gerichtes wegen als
mit urteil bekent wart min ingesigel offn̄l̄ getaͤn henken an diss vidimꝰ. gebn̄ an nachstem fritag vor sant Laurentzen tag,
des jares, do mā zalte von Cristi gebûrt tusent vier hundtˀ zwenzig und vier jare. hie bi warent und sind hˀūb gezùgn̄
die ersamen Ruͦdolf von Rordorf, Bˀchtolt Voͤrscher, Hartmā Smit, Ruͦdolf Sultzer, Bˀnhart Doͤrfflinger, Bertschi Frig, Heini
Meyer zem Manen, Claus Kintzer, Heini Scherer und Hans Valkner, alle burgˀ ze Baden und andrˀ erbrˀ lûten vil und gnuͦg. ✳